રાજ્યના નાયબ મુખ્યમંત્રી નીતિન પટેલે આજે આ જાહેરાત કરતા જણાવ્યું હતું કે, ગુજરાતમાં દર વર્ષે સરેરાશ 29,309 જેટલા માર્ગ અકસ્માતમાં 6,483 લોકોના મોત થયા છે. આવા માર્ગ અકસ્માતોમાં જો ઝડપથી સારવાર મળે તો દર્દીનો જીવ બચી શકે તેમ હોવાથી આરોગ્ય વિભાગ દ્વારા ઈજાગ્રસ્તને નજીકની કોઈપણ સરકારી કે ખાનગી હોસ્પિટલમાં 48 કલાકની સારવાર માટે રૂપિયા 50 હજાર સુધીનો ખર્ચ રાજ્ય સરકાર સીધો જ હોસ્પિટલને આપશે.